**TURVALLISUUSILTA 26.1.2012**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MOY:n asukasillan teemana turvallisuus**MOY:n asukasilta järjestetään 26.1.2012 alkaen klo 17.30 Myllypuron ostarin sisäpihan uudessa Asukastalo Myllärissä.

Illan teemana ovat turvallisuusasiat omakotitalo-alueella.

Tilaisuuteen on vapaa pääsy ja mukaan mahtuu 100 osallistujaa. Ei erillistä ilmoittautumista.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Asukasillan ohjelma**

Tule kuulemaan turvallisuuden asiantuntijoita ja keskustelemaan millaisista asioista turvallisuus syntyy pientaloalueella.

|  |  |
| --- | --- |
| **Kello** | **Ohjelma** |
| 17.30 | Kahvitarjoilu |
| 17.55 | *Tilaisuuden avaus*  Eero Salminen, MOY:n puheenjohtaja |
| 18.00 | *Kotien turvajärjestelmät*  Aarno Ukskoski, ISS Aluemyyntipäällikkö |
| 18.30 | *Turvallisuus asukkaan näkökulmasta*  Matti Waitinen, Helsingin Pelastuskoulun rehtori |
| 19.30 | *Mahdollisuus keskusteluun* |
| 20.00 | Tilaisuuden päätös |

****

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Alustajien esittely**

**Aarno Ukskoski**

Aluemyyntipäällikkö Aarno Ukskoski on toiminut vuodesta 1998 yksityisellä turvallisuus-alalla eri tehtävissä. Mukaan on mahtunut vartiointitehtäviä, palvelutuotannon esimies- ja johtotehtäviä sekä myyntitöitä.

Tarkoituksena on tilaisuudessa alustaa hieman yksityisen turvallisuusalan palveluita kotitalous-sektorille sekä keskustella yleisellä tasolla asukkaiden omista toimista, millä rikos- ja vahinkotapauksia voidaan ehkäistä ja rajoittaa.

**ISS Turvallisuuspalvelut** tarjoaa yrityksille monipuolisia turvallisuusratkaisuja, jotka käsittävät turvallisuusjärjestelmät, vartioinnin, turvaverkko-ratkaisut sekä huolto- ja hälytysvalvontapalvelut. ISS Turvallisuuspalvelut työllistää reilut 1000 turvalli-suusalan ammattilaista ja sen toiminta kattaa koko maan.

**Matti Waitinen**

Rehtori Matti Waitinen, Helsingin pelastuslaitok-sen Pelastuskoulu, valittiin 16.12. Kuopiossa Vuoden 2011 Palomieheksi. Waitisen erityiseksi ansioksi katsottiin määrätietoinen ja esimerkillinen toiminta pelastusalan turvallisuusviestinnän, kuten valistuksen, neuvonnan ja turvallisuuskoulutuksen kehittämisessä.

Matti Waitinen on turvallisuusviestinnän ja –kult-tuurin intohimoinen kannattaja ja kehittäjä. Kuten Vuoden palomies -toimikunta valintaperusteissaan tuo esille, Waitisen toiminta pelastusalan turvallisuusviestinnässä on ollut tuloksekasta ja esimerkillistä.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Waitinen on kirjoittanut noin 30 erilaista turval-lisuusalan opasta ja muuta teosta. Vuodesta 2010 hän on työskennellyt aktiivisesti valtakunnallisessa turvallisuusviestintätyö-ryhmässä, joka on osa pelastustoimen kumppanuushanketta. Se on kehittänyt alan turvallisuus-viestintää ja siihen liittyvää yhteistyötä.

– Turvallisuusviestinnän arvostus pitäisi saada jatkossakin nousemaan, mutta alalla jyräävät vielä operatiiviset arvot, Waitinen pohtii.

– Opettamalla pelastettu ihmishenki on yhtä tärkeä kuin pelastustoiminnalla pelastettu, hän painottaa.

Tapahtumassa on myynnissä Matti Waitisen kirjoittama Asukkaan turvaopas –kirja, hinta vain 11 euroa.



*Lähde: Helsingin kaupungin Pelastuslaitoksen Internet sivut.*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Yhdistyksen vuosikokous 2012**

Merkitse kalenteriisi jo nyt MOY:n vuosikokous, joka järjestetään 22.3. kello 17.30 alkaen Asukastalo Myllärissä. Sääntömääräisten asioiden lisäksi kokouksen teemana on erilaisten tallenteiden digitalisointi, johon saamme opastuksen illan aikana. **Tervetuloa!**

**Liity MOY:n jäseneksi!**

Tule mukaan yhdistyksen toimintaan, voit vaikuttaa oman asuinympäristösi viihtyvyyteen!

MOY:n jäseneksi voit liittyä joko lähettämällä viestiä hallituksen sähköpostiin:

[**hallitus.moy@gmail.com**](mailto:hallitus.moy@gmail.com)

tai

MOY:n koti-sivujen kautta, joita ylläpidetään sekä Suomen Omakotiliiton että Helsingin kaupungin-osien nettisivuilla.

Internet-osoitteet ovat:

[**http://www.omakotiliitto.fi/Myllarinlaakso**](http://www.omakotiliitto.fi/Myllarinlaakso)

[**http://kaupunginosat.net/myllypuro/**](http://kaupunginosat.net/myllypuro/)

Yhdistys järjestää mielellään tapahtumia jäsenille. Ideat ovat tervetulleita! Niitä ja muitakin terveisiä voi lähettää sähköpostilla hallitukselle.

**Hallituksen jäsenet**

Yhdistyksen hallituksessa on kuusi jäsentä.

Jäseniksi valittiin Pirjo Aalto, Kirsti Inkeroinen- Kalliokoski, Eeva Juntunen, Marita Manninen, Kirsi Parnila ja Saara Saxen. Puheenjohtajaksi valittiin Eero Salminen.

Jäsenten yhteystiedot löytyvät yllämainitusta Suomen omakotiliiton Internet sivulta.  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_